Kuigi Tartu tundub aegajalt olevat suhteliselt mõistlik linn, on siingi oma idioote piisavalt, kõige  hullemad neist on ilmselt kogunenud linnavalitsusse, neist omakorda kõige hullemad on liikluskorralduse eest vastutajad.    Tahaks kohe näha seda mõttehiiglast, kes laupäevalõunase tipptunni ajal organiseeris Tartusse seisu, et kolmest sillast kahele ei olnud võimalik mitte kuidagi jõuda ja kolmandast lastakse üle ainult hooti... Riia tänava ummik ulatus teisele poole viadukti... Aga see pole veel kõik ! Riia tänava ristmikel olid kenad mustad nooled kollasel taustal, mis viitasid paremale - Võru  tänava poole... Normaalse liikluskorraldusega harjunud inimesed võtsid seda, kui ümbersõitu - no ei saa Võidu sillast üle, ju siis juhitakse Sõpruse sillale... Aga, aga, aga ! Tartu liiklusgeeniused olid sulgenud Tähe tänava nii, et sellest üle ei saanud... võibolla kusagil poolel teel Võrru või nii ehk. Ühtegi kaarti, muidugi, ümbersõitude kohta üles ei pandud. Kõik inimesed, kes Tartusse tulevad, võivad ju veeta päevakese ja vaadata tippsportlaste kärutamist ?    Eelmise nädala superidioodi  tiitli pälvis seega Tartu linnavalitsus in corpore.